safouaneb/arywiki huggingface dataset:
ربيع لأبلق

ربيع لابلق (بالريفية: ⵔⴰⴱⵉⵄ ⴰⴱⵍⴰⵇ)، تولد ف 1987 ف لحسيمة، هو صحافي ناشط سياسي مغريبي، و واحد من ناس د لحراك د ريف، لي هو حراك كانت فيه حتيجاجات سلمية وتاطًالب بواحد لعدد د لمطالب قتيصادية وجتيماعية لمنطقة د لحسيمة. نهار 28 ماي 2017، تعتقال ربيع وتحكم عليه ب 5 سنين د لحبس. تعرف ربيع لابلق بلاضرابات ديالو على لماكلة، لي كانت اطول اضرابات على لماكلة ف تاريخ د لمغريب (فاتت ف لمجموع 284 يوم). حياتو. تولد ربيع لابلق ف لحسيمة ف 1987 وكبر فيها. خدم مراسل صحافي ف لجريدة لالكترونية د بديل (لي اسسها الصحافي لمهداوي)، وشارك ف لحراك د ريف ملًي بدا. تعتاقل ربيع نهار 28 ماي 2017 ف مدينتو، وعلى حساب لمنضمة د لعفو دولية، كاين اشتباه بلي يكون تعذًب هو و65 معتاقل اخور د لحراك د ريف. تحكم على ربيع ب 5 سنين د لحبس باش يدوًزها ف لحبس د "طنجة 2". من نهار تعتاقل ربيع وهو تيدير لاضرابات على لماكلة، على بزاف د لمطالب منها يتحسًن لوضع ديالهم ف لحبس، وتكون عدالة كتر ف تعامل معاهم. فـ29 يوليوز 2020، خرج ربيع من لحبس ب عفو مالاكي مورما دوز تقريبان تلت سنين ؤ هو مشدود. لاضرابات ديالو على لماكلة. دار ربيع لابلق بزًاف د لاضرابات على لماكلة من نهار تعتاقل. منها:
رجاء بلمليح

رجاء بلمليح (خلاقت ف 22 ابريل 1962 ف رّباط و توفات ف 2 شتنبر 2007) مغنية مغريبية تشهرات ف لبداية ديالها ب غنيات عصرية ب لعربية لفصحى و من بعد ما هاجرات لمصر تشهرات بزاف ف دول لعربية، وكاتعتابر من اهم لمغنيات لمغريبيات لّي كان عندهوم نجاع عالمي واخا كانت عندها كاريير قصيرة. حياتها. رجاء خلاقت ف رّباط ف 1966 و كانت لبدية ديالها ف لموسيقى مع لمسابقة لكبيرة د اضواء المدينة لّي نظمها لمغريب ف تمانينات لفرن لعشرين باش يقلب على لمواهب ف لغنا و لموسيقى و لمسرح. رجاء كانت دات لمرتبة لّولا ف ديك لمسابقة. ف لمرحلة لمغريبية ديالها، خدمات رجاء مع كتاب كلمات كبار بحال محمد لجاي و عبد الرفيع الجواهري و مع احسن لملحنين لمغاربة لّي ميزو لفترة دهبية ديال لموسيقى لمغريبية لعصرية ف نّص تاني د لقرن لعشرين بحال لمفضل لعذراوي و احمد لبيضاوي و عبد القادر الراشدي و عبد الله عصامي و حسن القدميري. اول البوم ديال رجاء كان ف 1987 (يا جار وادينا) و لّي كانت فيه غنيات ديالها لّي بقاو مخلدين ف تاريخ لاغنية لمغريبية و لّي كايجمع بينها هو انهوم كانو ب لعربية لفصحى: يا جار وادينا، مدينة العاشقين، الحرية و اطفال الحجارة. من بعد هاجرات رجاء ل ميصر باش تزيد تلونصي لكاريير ديالها و تما خدمات مع ملحنين كبار و كان اهم واحد فيهوم هو حميد الشاعري لّي خدم معاها اول البوم لّي نجحات بيه بزاف ديال "صبري عليك طال" و كملات من بعد ب البومات ناجحة بحال "يا غايب" و "اعتراف" لّي خدمات فيهوم مع ملحنين مصريين كبار بحال صلاح الشرنوبي و حلمي بكر و محمد ضياء و جمال سلامة. ف 1999 عطاتها ليونيسيف تّيتر ديال "سفيرة النوايا الحسنة". تصابت ب مرض لكونسير لّي بيه ماتت ف 2007 و هي عندها 45 عام.
رشيد أورقية

رشيد اورقية (بلامازيغية: ⵔⴰⵛⵉⴷ ⵓⵔⵇⵉⵢⴰ - تولد ف 6 يوليوز 1990 ف ورزازات) هو ويكيپيدي مغريبي و واحد من لمؤسسين د ويكيپيديا بالدارجة و من الناس اللي حطو لقواعد ديالها و كتبو فيها بزاف د لمقالات. حياتو. تولد رشيد اورقية ف ورزازات ف 1990، و موراها مشا مع عائلتو ل ايت ملول، فين قرا ليبتيدائي و ليعدادي و الليسي. رشيد تولد من بين 11 د لخوت، 7 منهم توفاو. عندو دابا واحد خوه وجوج خواتاتو، و هو لكبير فيهم. من مورا لباك، قرا رشيد عام د لهندسة الكهربائية ف المدرسة العليا للتكنولوجيا ف اݣادير، و عامين ديال الهندسة المعلوماتية ف المدرسة العليا للتكنولوجيا ف الصويرة. موراهم كمل الاجازة المهنية ديال الهندسة المعلوماتية ف كلية المتعددة التخصصات ف الراشيدية. دابا تيخدم رشيد ف لبرمجة الحرة وساكن ف ايت ملول. دخل رشيد للعالم د ويكيپيديا ف 2018، و خدم ف بزاف د لمشاريع اللي عندها علاقة ب لمغريب، بحال مشاريع التصوير: ويكي تهوى المعالم، ويكي تهوى افريقيا، و كان من لمؤسسين د مشروع ويكيپيديا بالدارجة.
رشيد اليزمي

رشيد اليزمي (مزيود ف 16 ابريل 1953) هو واحد لعالم ؤ باحث مغريبي عندو جنسية مغريبية ؤ جنسية فرانصاوية، تزاد ف مدينة فاس ف لمغريب. ؤهو عالم متخصص ف علم لمواد ؤ مكّنات لخدمة لي دارها على لباتريات بشكل عام باش نحصلو علا التليفونات الدكية لي كانستعملوهوم دابا ف لحياة ليومية ديالنا. لحاجة لي ساهم بها رشيد اليزمي بالضبط ف لعالام ديال التليفونانات، هيّا بلي كتاشف اولا يمكن نقولو ختارع، طريقة باش يمكن ندمجو بين الليتيوم ؤ لݣرافيت. ؤهكا ختارع لقوطب السالب د لحجرات ديال الليتيوم بهاد لختيراع ؤ ديال واحد لعالم بريطاني سميتو ستانلي ويتينݣهام تمكنو جّاپونيين باش يختارعو لحجرات ديال الليتيوم لي كانخدمو بيهوم ف التيليفونات ديال ليوم. رشيد اليزمي ربح بزاف ديال لجوايز من بينهوم لجايزة ديال تشارلز دريپر ف 2014 لي هيا جايزة كاتعطيها لاكاديمية لوطنية د لهندسة ف واشينطون فميريكان و لي هي بحال لجايزة ديال نوبل ف لقيمة غير هيا كاتعطى ل لموهندسين. ف 2019، كان علاين يشد جايزة نوبل ف شّيمي على لمساهمة ديالو ف تطوير لباطري د لايون ليتيوم، ولاكين حيت لجايزة كاتّعطا ل 3 نّاس علّكتيرة، لّجنة د نوبل ضطرات تدير ختيار من بين عاداد د لعولاما لي ساهمو ف لابحات على هاد نّوع د لباطري و ليزمي ماكانش من تّلاتة لي تّختارو. حياتو. رشيد اليزمي قرا التانوي ف ليسي مولاي رشيد و ليسي مولاي ادريس ف فاس. منين خدا لباكالوريا ديالو ف صيونص ماط ف عام 1971، مشى ل الرباط فين قرا ف جاميعة محمد لخاميس، ولاكين ماطولش فيها حيت من بعد عام دفع ل لاقسام التحضيرية ل لمهندسين ف فرانسا، لي مكناتو باش يدخل ل معهد د ݣرونوبل ف طيكنولوجيا ف فرانسا عام 1978، من بعد دار الدوكتورا ف لابوراطوار ديال لمركز لوطني لفرانساوي ف لبحت لعلمي ف عيلم لمواد. ف 1998، ترقا اليزمي ف لمركز لوطني د لبحث لعلمي لفرانساوي، و ولا مودير ديال لابحات. و خدم حتى ؤستاد زاير ف كلية كيوطو (1988-1990) و كلية د كاليفورنيا د طّيكنولوجيا (2000-2010) و كلية نانيانݣ ف سنغافورة (من 2010). ف 2007، اسس اليزمي شركة د "سيفكس باتري CFX Battery"، و هيا شركة ف كاليفورنيا متخصصة ف تطوير و تسويق براءات د لختيراعات ديالو، سيرتو هاديك لي عندها علاقة ب لحجرات د ايون لفليور. ف 2014، ربح هوا و لباحيتين دجون ݣوديناف و يوشيو نيشي و اكيرا يوشينو جايزة ديال دريپر لي كاتعطيها لاكاديمية لميريكانية د لهندسة ف واشنطن، كا عتيراف ليهوم على لخدمة ديالهوم و دورهم لكبير ف تطوير حجرة ايون الليتيوم لي كايستعملوها الناس ف لعالم كولو. حيت كاينة ف لپورطابلات، ف لپيسيات ف لاپارايات د التصاور و حتا السماعات الطبية لي كايسمعو بيها الناس لي عندهوم موشكيلة ف السمع. ف مارس د 2016، تعطات ل رشيد اليزمي جايزة خرة لي هيا ماريوس لافيت د لموهندسين لموخترعين، ف باريز، ف فرانسا. لخدمة ديالو. عند ليزمي كتر من 100 براءة ختيراع مسجلة ف سميتو و كتر من 200 بحت عيلمي منشور. حاليا اليزمي خدام ف كلية نانيانݣ د الطيكنولوجيا ف سنغافورة.
رقية الدمسيرية

رقية الدمسيرية (زيادة ف شيشاوة ف 1948) شاعرة و مغنية امازيغية مغربية. تاتكتب و تتغني ب تاشلحيت. حياتها. تزادت رقية شوال اولا الدمسيرية عام 1948 ف دمسيرة حدا شيشاوة ف المغرب. تكرفسات ملي كانت صغيرة حيت ماتت مها و ف عمرها 4 سنين و تعدات عليها مرات باها و بززو عليها الزواج و هي صغيرة. هربات مبعد للدارلبيضا قبل ما يكون ف عمرها 14 عام. بدات تتغني ملي وصلات للدارلبيضا ف الستينيات مع شي فنانين امازيغ الروايس معروفين ف ذيك الوقت بحال محمد دمسيري و سعيد اشتوك. سجلات اول البوم ف عام 1967 و ولات مبعد مشهورة ف المغرب و مابين المغاربا ف ؤروپا. الريپيرطوار. شاركات ف بزاف ديال المهرجانات ف المغرب بحال تيميطار ف اݣادير. عند رقية الدمسيرية كثر من 800 اغنية.
رواندا

رواندا رسميا لجمهورية د رواندا (بلينݣليزية: Republic of Rwanda - بلفرانساوية: République du Rwanda - بلكينيارواندا: Repubulika y'u Rwanda - بالسواحيلي: Jamhuri ya Rwanda) هي بلاد ماكاطلش على لبحر جات ف الشرق د افريقيا. تاتحدّها طنزانيا من الشرق، اوݣاندا من الشمال، جمهورية لكونݣو ديموقراطية من لغرب، و بوروندي من لجنوب. رواندا بلاد طالعة فلارتفاع، و تاتسمّا ب "لبلاد ديال الف هضبة". رواندا معروفة تا باللي فيها الضايات بزاف، و هي وحدا من لبلايص اللي تينبع فيها لواد د النيل. رواندا معروفة ف لعالم بلمجزرة لكبيرة اللي وقعات فيها ف 1994، ما بين لقبايل د لهوتو و التوتسي، و اللي مات فيها كتر من مليون واحد. من مورا هاد لوقيتة لكحلة، تقادات شويا لامور ف لبلاد، و دابا ولاّ عندها اقتصاد مزيان، و عندو اكبر نسبة د النمو ف افريقيا (تيطلع ب 8% ف لعام). تيسكنو ف رواندا تقريبا 12. 6 مليون د الناس و لعاصمة ديالها هي كيݣالي. لبلاد عندها ربعا د اللغات رسمية هوما لينݣليزية و لفرانساوية و لكينيارواندا و السواحيلي. ف 2008، بدلات رواندا اللغة اللولا ديالها اللي كاتخدّم ف التعليم و لادارة من لفرانساوية للينݣليزية. لفلوس اللي كيتخدّمو ف لبلاد هوما لفرنك الرواندي. رواندا داخلة مع بزاف د لمنضمات دولية بحال لامم لمتحدة و لاتحاد لافريقي و لكومونويلث (واخا ماعمرها ما كانت مستعمرة ديال بريطانيا).
روتن توميتوز

روتن توميتوز (ب نّݣليزية Rotten Tomatoes) (ولي كتعني حرفياً "ماطيشات خاسرين") هو واحد السيت ف لانترنيت متخصص فالتقييمات، الاخبار ؤ لمعلومات د لافلام. معروف فݣاع لعالم بلي كيجمع نخبة من نقاد مشهورين لي كيعطيو الاراء ؤالتقييمات ديالهوم على شي فيلم هاد التقيمات كتحول من بعد لنسبة مئوية كتمثل التقيمات الايجابية دلفيلم. ؤغير مؤخرا ولى كيشمل حتى لمسلسلات. لفيكرة ديال السيت تخدات من واحد التقليد تاريخي فين كان الجمهور كيشير على لممثلين فلمسرح بماطيشة لخاسرة ؤلخضرة الى كانت لمسرحية عيانة ؤحامضة. لمؤسس ديال هاد السيت هو سين دوانݣ ف 1998. ؤف2010 شراتو شَركة "Flixster" لي ولات من بعد شركة تاع وارنر برذرز لمشهورة ف 2011. السيت كاين بالنسخة لبريطانية ؤلاسترالية ؤحتى لهندية. ف2015 صنفو السيت د اليكسا (سيت خاص بالتصنيفات) من بين اشهر 500 سيت.
روكو سيفريدي

روكو سيفريدي Rocco Siffredi، و سميتو لحقيقية روكو طانو، (خلاق ف 4 ماي 1964 ف اورطونا ف طّاليان) ممتل و مخرج و منتج طالياني ديال افلام لپورنو. كايتعتابر من اهم سميات ديال لپورنو ف لعالم و عندو ف رّصيد ديالو 714 فيلم ك ممتل و 341 فيلم ك مخرج. سمية لفنية ديالو خداها من 2 شخصيات متلهوم لممتل لفرانساوي الان دولون روكو باروندي و روخ سيفريدي. روكو دوز تّجنيد ف لبحرية د طّاليان و 1984 دخل ل لمجال د لپورنو من بعد ما تعرف على ݣابرييلي پونطيلو، لّي كان ممتل پورنو محترف، ف واحد لحفلة ديال لجنس لجماعي، و هو لّي لينكاه مع مارك دورسيل لمنتج لكبير ديال لپورنو. من تما كانت لنطيلاقة د لمسيرة ديالو لّي دازت بين ايطاليا و فرانسا و هنڭاريا و ميريكان، و لّي حصد فيها اهم لجوائز لعالمية ف هاد لمجال. روكو مجوج من ممتلة لپورنو لهنڭارية روزا كاراتشيولو، لّي كانت ملكة جمال هنڭاريا، و عندهوم 2 دراري: لورينزو و ليوناردو. روكو متل 8 د لافلام ماشي پورنو بين 1993 و 2012 و ف 2016 خرج فيلم وثائقي على لكواليس ديال حياتو و لّي دار لاخراج ديالو لمخرج لفرانساوي تييري دوميزيير. ف 2006، نشر سّيرة داتية ديالو "روكو برواية روكو" لّي دوا فيها على حياتو لخاصة و لخدمة ديالو و تّطور ديال مجال لپورنو من تّمانينات ل عوام ال 2000.
روڤانييمي

روڤانييمي واحد المدينة ف الشمال د فينلاندا وهي العاصمة الادارية والمركز التجاري د الاقليم د لاپلاند الفينلاندي. على حساب اخر احصاء تدار ف 2019 تيعيش ف روڤانييمي دابا 62. 945 واحد، و المساحة ديالها 8. 016، 75 كم²، وهو اللّي تيخليها تّحسب وحدا من اكبر المدن د العالم فالمساحة، واخا الاكترية ديالها غابات. جات روڤانييمي نيشان تحت من الدائرة القطبية وهادشي تيخليها مدينة سياحية بزاف كتيرشي بلّي كاينا خرافة تاتقول بلّي پاپا نويل ساكن تمّا.
رياح

رياح جماعة ترابية قروية كاينة ف اقليم برشيد، جهة دّار لبيضا سطات، ساكنين فيها 8178 واحد، على حسب لاحصاء لعام 2014.
ريما

ريما جماعة ترابية قروية كاينة ف اقليم سطات، جهة دّار لبيضا سطات، ساكنين فيها 8949 واحد، على حسب لاحصاء لعام 2014.
ردادنة ولاد مالك

رّدادنة ولاد مالك جماعة ترابية قروية كاينة ف اقليم بنسليمان، جهة دّار لبيضا سطات، ساكنين فيها 4561 واحد، على حسب لاحصاء لعام 2014.
رݣادة (جماعة قروية)

رݣادة جماعة ترابية قروية كاينة في اقليم تيزنيت، جهة سوس ماسة، ساكنين فيها 13284 نسمة، على حسب الاحصاء العام 2014.
زامبيا

زامبيا، رسميا لجمهورية د زامبيا (بلينݣليزية: Republic of Zambia) هي بلاد ماكاطلش على لبحر جات ف لجنوب الشرقي د افريقيا. تاتحدّها من الشمال جمهورية لكونݣو ديموقراطية، من الشمال الشرقي طنزانيا، من الشرق مالاوي، من لجنوب موزامبيق، زيمبابوي، بوطسوانا، ناميبيا و من لغرب انݣولا. السكان لاصليين ديال لبلاصة اللي فيها زامبيا هوما لقبايل ديال ل خوي سان، و زادو عليهم لقبايل ديال لبانطو اللي بداو تيسكنو تما ف لقرن 13. ف لقرن 18، ستعمرات بريطانيا لمنطقة، و جمعاتها ف 1911 مع بلايص اخرين ف مستعمرة كانت مسمّياها "روديزيا الشمالية". نهار 24 اكتوبر 1964، ستاقلات لجمهورية د زامبيا من بريطانيا. تيسكنو ف زامبيا تقريبا 17. 4 مليون د الناس، و لعاصمة ديالها هي لوساكا. اللغة الرسمية د لبلاد هي لينݣليزية، و عاد كاين بزاف د اللغات معتارفة بيها الدولة لغات جهوية. الدين الرسمي د لبلاد هو لمسيحية، و لفلوس اللي كاتخدّم سميتها كواشا. زامبيا فيها بزاف د التروات، لا من الناحية د لمعادن و لا لغابات و تا لما. هي داخلة ف بزاف د لمنضمات دولية بحال لامم لمتحدة، لاتحاد لافريقي، لبنك الدولي و لكومونويلث.
زاوية بن حميدة

زاوية بن حميدة جماعة ترابية قروية كاينة ف اقليم الصويرة، جهة مراكش اسفي، ساكنين فيها 6878 واحد، على حسب لاحصاء لعام 2014.
زاوية سايس

زاوية سايس جماعة ترابية قروية كاينة ف اقليم جّديدة، جهة دّار لبيضا سطات، ساكنين فيها 11160 واحد، على حسب لاحصاء لعام 2014.
زاوية سيدي بن حمدون

زاوية سيدي بن حمدون جماعة ترابية قروية كاينة ف اقليم برشيد، جهة دّار لبيضا سطات، ساكنين فيها 9521 واحد، على حسب لاحصاء لعام 2014.
زاوية سيدي طاهر

زاوية سيدي طاهر جماعة ترابية قروية كاينة في اقليم تارودانت، جهة سوس ماسة، ساكنين فيها 11666 نسمة، على حسب الاحصاء العام 2014.
زاوية لقواسم

زاوية لقواسم جماعة ترابية قروية كاينة ف اقليم جّديدة، جهة دار لبيضا سطات، ساكنين فيها 10967 واحد، على حسب لاحصاء لعام 2014.
زرقطن

زرقطن جماعة ترابية قروية كاينة ف اقليم الحوز، جهة مراكش اسفي، ساكنين فيها 19926 واحد، على حسب لاحصاء لعام 2014.
زمران

زمران جماعة ترابية قروية كاينة ف اقليم قلعة السراغنة، جهة مراكش اسفي، ساكنين فيها 14338 واحد، على حسب لاحصاء لعام 2014.
زمران الشرقية

زمران الشرقية جماعة ترابية قروية كاينة ف اقليم قلعة السراغنة، جهة مراكش اسفي، ساكنين فيها 29087 واحد، على حسب لاحصاء لعام 2014.
زمن الرفاق

زمن الرفاق، فيلم مغريبي لّي دار لاخراج ديالو محمد الشريف الطريبق. لفيلم متلو فيه لادوار رّئيسية فرح الفاسي و محمد عسو و سعيد الحجوي. هاد لفيلم ديال دراما ملخص لفيلم. لفيلم تيهضر على الصراعات ف لجامعة ما بين الطلبة لقاعدببن و الطلبة لاسلاميين ف تّسعينات و هو موخود من لمدكرات د عزيز قنجاع.
زنادة

زنادة جماعة ترابية قروية كاينة ف اقليم قلعة السراغنة، جهة مراكش اسفي، ساكنين فيها 6712 واحد، على حسب لاحصاء لعام 2014.
زيايدة

زيايدة جماعة ترابية قروية كاينة ف اقليم بنسليمان، جهة دّار لبيضا سطات، ساكنين فيها 14010 واحد، على حسب لاحصاء لعام 2014.
زيمبابوي

زيمبابوي، رسميا لجمهورية د زيمبابوي (بلينݣليزية: Republic of Zimbabwe) هي بلاد ماكاطلش على لبحر جات ف لجنوب د افريقيا. تاتحدّها من الشمال زامبيا، من الشرق موزامبيق، من لغرب بوطسوانا ومن لجنوب جنوب افريقيا. لحدود د زيمبابوي مرسومة ما بين جوج د لويدان كبار، اللي هوما لواد د زامبيزي، و لواد د ليمپوپو. لبلاصة اللي فيها زيمبابوي دازو منها بزاف د لمملكات و لحضارات ف التاريخ لقديم بحال لمملكة د روزڤي و لمملكة د متواكازي. بدات بريطانيا تاتدخل للمنطقة ف 1890، و مورا بزاف د لحروب متقطّعة حتلات لبلاصة كاملة ف 1923، و سمّاتها لمستعمرة د جنوب روديزيا. ف 1965، قررو لاقلية د السكان لبويض يعلنو على لاستقلال د لبلاد، اللي تسمات ديك الساعة "روديزيا". بدات من بعد حرب اهلية ما بين لبويض و لكوحل، حيت لبلاد الجديدة كانت فيها عنصرية بزاف و سياسة ديال التفراق على حساب اللون. ف 1980 ربحات لجبهة د التحرير د زيمبابوي لحرب، و بدّلو السمية د لبلاد ل زيمبابوي. واحد من لقيّاد د هاد لجبهة كان هو روبرت موݣابي، اللي تراس لبلاد 30 عام (من 1987 ل 2017). تيسكنو ف زيمبابوي تقريبا 14. 3 مليون د الناس و لعاصمة ديالها هي هاراري. لبلاد عندها 16 لغة رسمية (اكتر وحدين تيتهضرو هوما لينݣليزية و الشونا و الشيوا و نديبيلي) و لفلوس اللي كاتخدّم هي الدولار د زيمبابوي. زيمبابوي داخلة مع بزاف د لمنضمات عالمية بحال لامم لمتحدة و لاتحاد لافريقي و مجموعة التنمية د افريقيا لجنوبية.
زينب أفيلال

زينب افيلال (ولدت فـ 1990 فـ تطوان) هي مغنية موسيقى اندلسية ومهندسة كيميائية، معروفة بصوتها العذب وبمساهمتها فـ الحفاظ على التراث الموسيقي الاندلسي فـ المغرب والعالم. السيرة الذاتية. زينب تولدت فـ مدينة تطوان سنة 1990، وكبرت وكتبان عندها ميول خاصّة للموسيقى، حيث بدات كتقرا النوتات وكتغني من وهي عندها ست سنين. بدات تعليمها الموسيقي فـ المعهد الموسيقي ديال تطوان تحت اشراف الاستاذ محمد امين الاكْرمي. ومن بعد ولات الصوت الرئيسي فـ فرقة الموسيقى الاندلسية ديال تطوان، وهو شرف قليل للنساء المغربيات. المسيرة الفنية. زينب شاركات مع فرق اندلسية من اصول مختلفة فـ بزاف ديال الحفلات والمهرجانات، فـ المغرب وخارجو. حتى شاركات فـ اعمال اوبرا وافلام ووثائقيات غالبها على الموسيقى الاندلسية. فـ 2017 خرجات الالبوم الفردي الاول ديالها "Atlaftani" بانتاج ذاتي. الحياة الاكاديمية والمهنية. زينب افيلال عندها دكتوراه فـ الهندسة الكيميائية، مختصة فـ استغلال الكتلة الحيوية وتصنيع الوقود البيولوجي. تخرجات بامتياز (CUM LAUDE) من جامعة سرقسطة فـ اسبانيا. دابا كتعيش فـ بلجيكا، وخدامة كمهندسة خبيرة فـ الكتلة الحيوية فـ شركة اوروبية كبيرة للطاقة. الارث والتقدير. زينب معروف عليها الحفاظ على التراث الموسيقي الاندلسي، وكلماتها واداءها كيعكسوا الروح الموسيقية الاندلسية العتيقة، مع دمج لمسة شاعرية وتراثية كتقرّب الموسيقى لجمهور المعاصرين.
الزاݣ

زّاݣ مدينة مغريبية و جماعة ترابية حضرية كاينة ف اقليم اسا الزاݣ، جهة ݣلميم واد نون، ساكنين فيها 4168 واحد، على حسب لاحصاء لعام 2014.
زمامرة

زّمامرة مدينة مغريبية و جماعة ترابية حضرية كاينة ف اقليم سيدي بنور، جهة دّار لبيضا سطات، ساكنين فيها 13279 واحد، على حسب لاحصاء لعام 2014.
الزوݣ

زّوݣ جماعة ترابية قروية كاينة ف اقليم/عمالة اوسرد، جهة دّاخلة واد دّهاب، ساكنين فيها 0 واحد، على حسب لاحصاء لعام 2014.
زݣموزن

زݣموزن جماعة ترابية قروية كاينة في اقليم تارودانت، جهة سوس ماسة، ساكنين فيها 8184 نسمة، على حسب الاحصاء العام 2014.
ساحة د تايمز

ساحة د تايمز اولا التايمز سكوير بلونكلي هي واحد الساحة كاينة فلمريكان جات فدرب مانهاتن فمدينة نيويورك. تسمات التايمز سكوير حيث كانو فيها سابقا المكاتب دالجونرنال دنيويورك تايمز المشهور اوهاد الساحة كتعتبر من بين البلايص لي كيقصدوها السياح بزاف اوكيزورها حوالي 50 مليون واحد كل عام اوكيدوز منها حوالي 330٬000 واحد. هاد الساحة كذالك من بين السونترات د التجارة الكبيرة فالعالم اومعروفة عليها بلكثرة ديال لبانوات د الاشهارات لي معلقين فالعمارات ديالها، كيسمها البعض "السونتر دالعالم" اولا "لقلب دالعالم" حيث ديما مزحما اوعامرة بالناس من كاع البلايص دلعالم. فساحة د تايمز بزاف د المطاعم المشهورة بحال ماكدونالد.
سالڤادور دالي

سالڤادور دومينݣو فيليبي خاثينتو دالي اي دومينيتش، ماركيز دالي دي پوبول (ca، es (11 ماي 1904 – 23 يناير 1989) رسام سپنيولي سريالي تزاد في فيݣيراس، كتالونيا، سپانيا. دالي كان رسام تقني موهوب، معروف بزاف برسوماتو ذات الانطباع القوي والغريبة. المواهب ديالو في الرسم المهمل للخطوط كانت غالبا كتّميز بالتاثر بكبار فناني عصر النهضة. العمل ديالو الاكثر شهرة "اصرار الذاكرة" تكتامل في غشت 1931، وهو واحد من اكثر الرسومات السريالية القابلة للتعرف عليها. المجموعة الفنية ديال دالي حاضرة بين الناس بما فيها من افلام، منحوتات، تصوير، والاعمال اللي كان كايديرها مع نخبة من الفنانين في مختلف وسائل الاعلام. كان عند دالي حس تخيلي عالي، وكان كيستمتع في التماشي مع الرغبة ديالو في التصرف بطريقة غير اعتيادية ومبالغ فيها؛ باش ما يرخيش التعلق ديال الناس اللي كايقدّرو العمل ديالو، والهروب من الازعاج ديال النقاد. طريقة التعامل والتصرفات ديالو غير العادية كانت كاتجذب الانتباه احيانا كثر من العمل الفني.
سان خوانيطو دي إيسكوبيدو

سان خوانيطو دي ايسكوبيدو (بالصبليونية: "San Juanito de Escobedo") هو دوًار و بلدية جات فولاية خاليسكو ف لميكسيك. على حساب الارقام د 2015، تيسكنو تمًا 9420 واحد.
سان كيتس ؤنيڤيس

سان كيتس ؤنيڤيس ولا "لفيديرالية د سيدي كريسطوفر و نيڤيس" (بلينݣليزية: Saint Kitts and Nevis) هي بلاد جات ف لكاريبي. هي اصغر بلاد ف لقارة د اميريكا كاملة من ناحية لمساحة و تا السكان، و فيها جوج د لجزر بيناتهم 3 كيلومطر د لبحر. اقرب لجزر ليها هوما لجزر د لكاريبي لهولاندية، و سانت مارتين، و انتيݣوا وباربودا. سان كيتس ؤنيڤيس هي لبلاد لوحيدة ف لمنطقة د لكاريبي اللي عندها نظام فيديرالي. كانت سان كيتس ؤنيڤيس من اول لبلدان اللي ستعمروها لاوروپيين ف لكاريبي، و حتلوها فرانسا و بريطانيا بجوج. سان كيتس ؤنيڤيس هي اخر بلاد ستاقلات من بريطانيا ف لكاريبي، و ولاّت بلاد مستاقلة ف 1983. واخا ستاقلات، بقات عندها علاقة مزيانة مع بريطانيا، دخلات للمنضمة د لكومونويلث، و لملك تشارلز التالت هو لملك د لبلاد. تيسكنو سان كيتس ؤنيڤيس تقريبا 52. 000 ديال الناس، و لعاصمة ديالها هي باس طير. اللغة الرسمية د لبلاد هي لينݣليزية، و عاد كاينة اللغة د لكريول اللي كيهضروها بزاف د الناس. لفلوس اللي كاتخدّم هي الدولار د شرق لكاريبي. سان كيتس ؤنيڤيس بلاد داخلة مع بزاف د لمنضمات دولية بحال لامم لمتحدة، لبنك الدولي، صندوق النقد الدولي و لمنضمة د الدول لامريكية.
سان مارينو

سان مارينو، رسميا لجمهورية د سان مارينو (بالطاليانية: Repubblica di San Marino) هي دولة جات ف لجنوب د اوروپا، و تادور بيها الطاليان من ݣاع الجوايه (جات داخلة فيها). سان مارينو وحدا من اصغر لبلدان ف اوروپا و تا ف لعالم من ناحية لمساحة. لمساحة ديالها ما كاتفوتش 61 كم مربع. سان مارينو هي اقدم بلاد ف لبلدان اللي كاينين دابا ف لعالم، و اقدم جمهورية. تاسسات نهار 3 شتنبر 301، من سانت مارينوس، اللي خرج من لامبراطورية الرومانية، و اسس دولة تسمّات على سميتو. سان مارينو هي الدولة اللي عندها تا اقدم دستور ف لعالم، تكتب ف عام 1600، و هو اللي باقي مخدّم تال دابا. تيسكنو ف سان مارينو تقريبا 30. 000 د الناس، و لعاصمة ديالها هي لمدينة د سان مارينو. اللغة الرسمية د لبلاد هي الطاليانية، و عاد تاتهضر فيها بزاف اللغة الرومانيولية. لفلوس اللي كاتخدّم ف لبلاد هي لاورو. سان مارينو وحدة من اغنى لبلدان ف لعالم، و هي من لبلدان لقلال ف لعالم اللي ما عندها تا كريدي. التاريخ. التاريخ الجديد. هاذه الجمهورية الصغيرة سان مارينو شعار ديالها هي الحرية ديماً و دات استقلالها بعد تهديدات على مر تاريخها. خضعت سان مارينو لثلث غزوات عسكرية، اللولا عام 1503م احتلها سيزار بورجيا و ضمها لجمهوريته شهر حتى مات. طاح عليها احتلال اخر عام 1944م بالقوات الالمانية و من ثم الحلفاء اللي احتلوها سيمانات. في 8 اكتوبر 1600 دارو اول دستور مكتوب. فيه تشريعات قانونية نستعملو اليوم مع انها فاتت بتقلبات سياسية. كانت فرانسا في وقت نابليون ندافع عن الجمهورية من وقت طويل. لجغرافيا. لمناخ. بما انها دولة صغيرة قريبة من الطاليان ف راه لمناخ ديالها هو بحال لمناخ ديال ايطاليا النيت (مناخ متوسطي، جبلي). الرياضة. سان مارينو عندها غي دوري د لكورة وصافي. ماعندهاش حاجة وحداخرة، تا تشارك في السباقات د فورمولا وان ولكن السباق كيديروه في ڤيلاج طلياني قريب منها.
سانت ڤينسنت و لݣرونادين

سانت ڤينسنت و لݣرونادين (بلينݣليزية: Saint Vincent and the Grenadines) بلاد ارخبيل جات ف لكاريبي، و بالضبط ف لجنوب ديالو، مع لجزر د لانتيل الصغار. سانت ڤينسنت و لݣرونادين فيها 33 جزيرة ف لمجموع، منها اللي مسكونة، و منها اللي مامسكوناش. لجزيرة لكبيرة ݣاع سميتها سانت ڤينسنت، و عاد كاين 32 جزيرة اخرين صغار، اللي هوما لجزر ديال لݣرونادين. اقرب بلدان ليها هوما سانط لوسيا ف الشمال، باربيدوس ف الشرق، و ݣرينادا ف لجنوب. سانت ڤينسنت و لݣرونادين تيسكنو فيها تقريبا 110. 000 ديال الناس ولعاصمة ديالها هي كينݣسطاون. اللغة الرسمية د لبلاد هي لينݣليزية، و بزاف د الناس تيهضرو بيناتهم لكريول ديال لمنطقة. لفلوس اللي كاتخدّم ف لبلاد هي الدولار د شرق لكاريبي. سانت ڤينسنت و لݣرونادين كانت تستعمرات من فرانسا و بريطانيا، و ولاّت بلاد مستاقلة ف 1979. هي داخلة ف بزاف د لمنضمات دولية بحال لامم لمتحدة، لكونمويلت و الجماعة د لكاريبي.
سانط لوسيا

سانط لوسيا (بلينݣليزية: Saint Lucia) هي بلاد جزيرة جات ف لجنوب الشرقي د لمنطقة د لكاريبي، ما بين لبحر د لكاريبي و لمحيط لاطلسي. اقرب لبلايص ليها هوما سانت ڤينسنت و لݣرونادين و باربيدوس و لجزيرة د مارتينيك، اللي تابعة ل فرانسا. اول اوروپيين وصلو لهاد لجزر كانو هوما لفرانساويين، اللي ستعمروها ف 1660. تدابزات فرانسا مع بريطانيا بزاف د لوقت على لجزيرة و كانت طرف ف بزاف د لحروب بيناتهم، تال عام 1814 اللي ستعمرات فيه بريطانيا رسميا لجزيرة بوحدها ف مرّة. نهار 22 فبراير 1979، ستاقلات لبلاد رسميا و وّلات بلاد عندها سيادة. تسيكنو ف سانط لوسيا شويا كتر من 184. 000 ديال الناس، و لعاصمة ديالها هي كاستريس. اللغة الرسمية د لبلاد هي لينݣليزية، و عاد كاين ناس كيهضرو لكريول و لفرانساوية. لفلوس اللي كاتخدم ف سانط لوسيا هي الدولار د شرق لكاريبي. سانط لوسيا معروفة ف لعالم باللي هي لبلاد اللي فيها اكبر عدد د الناس ربحو لجائزة د نوبل بلمقارنة مع عدد السكان (ربحو فيها 2 د الناس من قبل). هي داخلة مع جوج منضمات لغوية، هي لكومونويلت و لمنضمة لعالمية د لفرونكفونية، و عاد داخلة مع بزاف د لمنضمات دولية منها لامم لمتحدة و لمنضمة د لبلدان لميريكانية. سانط لوسيا هي لبلاد لوحيدة ف لعالم اللي مسمية على مراة عاشت ف التاريخ، و اللي هي سانطا لوسيا، اللي عاشت ف وقت لامبراطورية الرومانية، و محسوبة من لعيالات لمهمات ف التاريخ د لمسيحية.
سانية برݣيݣ

سانية برݣيݣ جماعة ترابية قروية كاينة ف اقليم سيدي بنور، جهة دّار لبيضا سطات، ساكنين فيها 28854 واحد، على حسب لاحصاء لعام 2014.
ساو طومي ؤ پرينسيپي

ساو طومي ؤ پرينسيپي (بلبرتغالية: São Tomé e Príncipe)، رسميا لجمهورية الديموقراطية د ساو طومي ؤ پرينسيپي، هي بلاد ارخبيل جات ف لخليج د غينيا، ف لغرب د افريقيا. لبلاد فيها جوج ارخبيلات تيدورو على الجوج الجزر لكبار، اللي هوما لجزيرة د ساو طومي و لجزيرة د پرينسيپي، بيناتهم 140 كم ما بين بعضياتهم. اقرب بلاد ليها هي لݣابون، و اللي جات تقريبا 225 كم ف الشرق ديالها. لجزر د ساو طومي ؤ پرينسيپي ما كانوش مسكونين ملي كتاشفوهوم لبرتغاليين ف لقرن 15، و بالضبط ف عام 1471، و حتلّوهوم. بداو تيتخدّمو ف ديك لوقيتة ف لبيع و الشرا ديال لعبيد اللي تيمشيو لامريكا من لمحيط لاطلسي. بزاف من لعبيد اللي جابوهم لبرتغاليين ل ساو طومي ؤ پرينسيپي باش يزرعو السكار و لقهوة و لكاكاو بقاو تمّا، و ناضلو حتى ستاقلو من لبرتغال ف 1975، و اسسو لجمهورية ديال ساو طومي ؤ پرينسيپي. ساو طومي ؤ پرينسيپي هي تاني اصغر بلاد ف افريقيا من حيت عدد السكان، و تيسكنو فيها شويا كتر من 211. 000 واحد. لعاصمة ديالها هي ساو طومي، و اللغة الرسمية د لبلاد هي لبرتغالية، عاد كاين 3 د اللغات محلية اللي معتارفة بيها لغات جهوية. لفلوس اللي كاتخدّم ف ساو طومي ؤ پرينسيپي هي الدوبرا. هي داخلة مع بزاف د لمنضمات دولية بحال لامم لمتحدة و لاتحاد لافريقي، و هي عضو مؤسس ديال مجموعة البلدان الناطقة ب لبرتغالية.
سايكدلية

سايكدلية (ب لفرانصاوية: Psychédélisme) هو تيار وستيل فني وادبي وموسيقي بان ف ستينات و رتابط ب لحالات لي تايكون فيها لابداع لفني ناتج على تعاطي لمخدرات وكاين لي تايوصفو بحالة هلوسة ولا تبويقة فنية. لكلمة كاتوصف حتا لانتاجات لادبية ولا لفنية لي كاتصور هاد لحالة وتاتستعمل حتا للاشارة للكودات لجمالية و لفنية لي بانت فهاد تيار خصوصا فرسم ولفنون لبصرية.